Document ID: 32012D0670

NÕUKOGU OTSUS,
9. oktoober 2012,
Euroopa Liidu ja Mauritiuse Vabariigi vahelise kalandusalase partnerluslepingu Euroopa Liidu nimel allkirjastamise kohta
(2012/670/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 43 lõiget 2 koostoimes artikli 218 lõikega 5,
võttes arvesse Euroopa Komisjoni ettepanekut
ning arvestades järgmist:
(1)
Liit on pidanud Mauritiuse Vabariigiga läbirääkimisi kalandusalase partnerluslepingu üle, milles sätestatakse liidu laevade kalapüügivõimalused Mauritiuse suveräänsete õiguste või jurisdiktsiooni all olevates vetes.
(2)
Läbirääkimiste tulemusena parafeeriti Euroopa Liidu ja Mauritiuse Vabariigi vaheline kalandusalane partnerlusleping („kalandusalane partnerlusleping”) 23. veebruaril 2012.
(3)
Euroopa Majandusühenduse ja Mauritiuse valitsuse vaheline Mauritiuse vetes kalastamise kokkulepe (1) asendatakse kalandusalase partnerluslepinguga.
(4)
Kalandusalane partnerlusleping tuleks allkirjastada,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Mauritiuse Vabariigi vahelise kalandusalase partnerluslepingu allkirjastamiseks antakse liidu nimel luba, tingimusel et leping sõlmitakse (2).
Artikkel 2
Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
Artikkel 3
Käesolev otsus jõustub selle vastuvõtmise päeval.
Luxembourg, 9. oktoober 2012

Labels: 11
5
6
18
15